Biologen på Peberholm – News Øresund Danmark
Biologen på Peberholm
Allerede inden Øresundsbroen blev bygget havde biologen Christian Ebbe Mortensen helt styr på plante- og dyrelivet i Øresund, hvilket gav ham opgaven med at udrede eventuelle konsekvenser af brobyggeriet. Siden da har han fulgt den menneskeskabte ø Peberholms udvikling i snart 20 år og set mange arter komme og gå.
På den menneskeskabte ø Peberholm står en ring af journalister. Denne dag viser øen sig fra fra sin bedste side med strålende sol og fuglesang, omgivet af et blankt Øresund. Det eneste som forstyrrer idyllen, er bilerne som i høj fart kører forbi på deres færd mellem Danmark og Sverige, og så et tog eller to som får journalisterne til at stimle sammen for at kunne høre.
I midten af forsamlingen står Christian Ebbe Mortensen. Han er biologen, der har fulgt Pepparholms dyre- og planteliv siden broen blev bygget, og tilmed inden. Denne solskinsdag fortæller han de nysgerrige journalister, at antallet af fuglearter er faldet i det forløbne år, men også at hans gruppe opdagede hvide kaniner, sandsynligvis udsat af en privatperson.
Blandt de fugle, der har forladt øen, er der blandt andet storspov, havterne og forskellige typer præstekraver.
– Der forsvinder arter, og det man jo ikke lide. Men der vil ikke være flere fugle, end der er tilpasset til her. At de mere sjældne fugle forsvinder er selvfølgelig trist, men at de forsvinder efterhånden som vegetation bliver mere almindelig er jo naturligt. I stedet kommer så de fugle man ser på land., og det er det er det der er sket her, siger han.
Christian Ebbe Mortensen forudså udviklingen på Peberholm, som har en kalkrig jord og derfor flora som ligner Saltholm, Öland og Gotland. Fuglelivet ligner mere og mere det på land, i takt med at plantelivet breder sig. Foto: News Øresund – Sofi Eriksson
Allerede inden broen blev bygget, var Christian Ebbe Mortensen med til at udrede hvilke konsekvenser brobyggeriet kunne få for naturen i området. Han arbejdede da for Københavns amt, et tidligere administrativt område omkring København, og havde længe studeret naboøen Saltholm.
– Tanken var egentlig ikke at vi skulle fortsætte arbejdet efter at broen blev bygget, men sammen med Hans Ohrt (repræsentant for Øresundsbro Konsortiet, nu miljøkonsulent for Øresundsbron, red.) kom vi frem til at nu da broen skulle bygges ville det være rigtig spændende, fra et rent biologisk perspektiv at følge udviklingen på Peberholm. Som biolog synes man at det er virkelig interessant, for det var jo kun bar jord og asfalt i starten.
Som sagt så gjort. De seneste 20 år har Christian Ebbe Mortensen sammen med blandt andre Hans Ohrt registreret hvilke dyr- og plantearter, som er kommet og gået på den menneskeskabte ø. På spørgsmålet om hvordan han troede det ville se ud på Peberholm for 20 år siden er svaret tydeligt.
– Sådan her! Det var jeg ret sikker på, men jeg vidste ikke hvor hurtigt det ville gå. At det gik at forudse, skyldes at jorden er af kalk, præcis som på Saltholm. Der er særlige planter som tåler kalk og andre som overhovedet ikke gør det. Det der er kommet til er i stor udstrækning de samme planter som findes på Öland og Gotland, som også har kalkrig jord.
Hvordan tror du at plante- og dyrelivet kommer til at udvikle sig på Peberholm de kommende 20 år?
– Den kommer til at vokse endnu mere til, kommer flere buske og de sidste åbne områder vil langsomt at forsvinde.
News Øresund – Sofi Eriksson
De fleste af interviewsne indgår også i bogen ”Checkpoint 2020 – mennesker, grænser og visioner i Øresundsbrons tid” (Makadam förlag), der blev udgivet i maj af Øresundsinstituttet og Centrum för Öresundsstudier ved Lunds universitet.
Læs flere interviews i serien:
København blev en fristad, da Malmø føltes for lille
Havnefusion gav mere end økonomisk gevinst
Ingvar Carlsson havde bestemt sig: ”Når jeg bliver statsminister skal broen bygges”
Han var med i beslutningen om Øresundsbroen
Med udsigt til Sverige
Akademiker flyttede fra Rumænien til Øresund – efterlyser en vej ind på arbejdsmarkedet
Øresundsbroens direktør opfordrer staterne til at tænke mere grænseoverskridende
”Danmark holder af sine fiskere – i Sverige ses vi som en pittoresk faggruppe”
Paskontrollant er et varmere job, end hun troede
Sverige foreslår gennemgang af den dansk-svensk skatteaftale